GEORGE NUUS - Die Tuiniqua-versorgingsentrum het weer vir die eerste keer in baie jare 'n verskeidenheidskonsert uit eie geledere gehou - personeel ingesluit. En wat 'n konsert was dit nie!
Die deelnemers het gewys dat hulle bitter min van hul talente oor die jare verloor het. Deelnemers en gehoor het dit ewe veel geniet. Die deelnemers het dit so lekker en maklik laat lyk dat ek oortuig is dat die konsert 'n jaarlikse instelling gaan word en elke jaar meer deelnemers gaan trek. Dit was 'n heerlike ervaring vir almal.